section_heading: O albumu
paragraph_text: Rainbow Bridge zajedno s The Cry of Love albumi su koji sadrže najviše pjesama što ih je Hendrix planirao objaviti na svom sljedećem dvostrukom LP izdanju pod nazivom First Rays of the New Rising Sun. Sve pjesme osim "The Star-Spangled Banner" napisao je Hendrix, a snimljene su tijekom 1969. – 1970. godine, osim pjesme "Look Over Yonder" koja je snimljena 1968. Pjesma "Hear My Train Comin'" snimljena je uživo u Berkeley Community Theatre, 30. svibnja 1970. (na prvom nastupu).